b"\n_START_ARTICLE_\nSe\xc3\xa1n T. O'Kelly\n_START_SECTION_\nBiografi\n_START_PARAGRAPH_\nO'Ceallaigh var medlem av Dublins kommunalrepresentasjon 1906-24 og sammen med Arthur Griffith en av grunnleggerne av Sinn F\xc3\xa9in. Han var republikansk medlem av D\xc3\xa1il \xc3\x89ireann fra 1918, dets ordf\xc3\xb8rer 1919-21, irsk delegat i Paris og Roma 1919-23, i USA 1924-26. Han var 1926 en av grunnleggerne av Fianna F\xc3\xa1il og var den irske fristatens visepresident samt innenriks- og helseminister 1932-39."